Φιλέτο σολομού σε κρούστα βρώμης
Μια πολύ ενδιαφέρουσα εκδοχή του αγαπημένου μας σολομού έτοιμη στο πι&amp;φι. Σε 20΄τρώμε!
8 κουτ. σούπας νιφάδες βρόμης, 4 - 5 κουτ. σούπας μυρωδικά ψιλοκομμένα (ιδανικά χρησιμοποιούμε ποικιλία, π.χ. μαϊντανό, δυόσμο, άνηθο), αλάτι, πιπέρι, 2 ασπράδια αυγών, 4 φιλέτα σολομού (περίπου 170 γρ. το καθένα), το χυμό από 1 μικρό λεμόνι, το χυμό από 1 μικρό γκρέιπφρουτ (ή πορτοκάλι, αν δεν μας αρέσουν τα πικρά), 4 κουτ. σούπας ελαιόλαδο, αλάτι, πιπέρι, 1 γεμάτο κουτ. γλυκού μέλι, λίγο μπρόκολο
Για το φιλέτο σολομού σε κρούστα βρώμης ξεκινάμε και προθερμαίνουμε το φούρνο στους 200° C.Σε μια πιατέλα ανακατεύουμε τις νιφάδες βρώμης με τα μυρωδικά και λίγο αλατοπίπερο.Σε ένα βαθύ πιάτο χτυπάμε τα ασπράδια αυγών με αλατοπίπερο.Περνάμε τα φιλέτα σολομού πρώτα από το ασπράδι και μετά από το αρωματικό μείγμα βρώμης, πιέζοντας από όλες τις πλευρές ώστε να καλυφθούν καλά.Τα βάζουμε σε ταψάκι με το δέρμα προς τα πάνω και τα ψήνουμε, χωρίς να τα γυρίσουμε, για 12 - 13 λεπτά ή μέχρι να ψηθούν καταπώς μας αρέσουν.Στο μεταξύ, ετοιμάζουμε το ντρέσινγκ ανακατεύοντας σε ένα μπολ το χυμό λεμόνι, το χυμό γκρέιπφρουτ, το ελαιόλαδο, αλατοπίπερο και το μέλι.Συνοδεύουμε, το σολομό με το ντρέσινγκ και μπρόκολο βραστό ή στον ατμό.
Βρώμη,Σολομός